|  |
| --- |
| **Objectiu** |
| La finalitat d’aquest procés d’acreditació, té com a objectiu contribuir a la competitivitat i creixement accelerat de les noves empreses catalanes, posant a la seva disposició a professionals altament qualificats per dur a terme aquest acompanyament en el creixement. Des d’ACCIÓ, s’ofereix a les startups un assessorament especialitzat, de la mà d’un mentor, que és una persona de perfil emprenedor i amb experiència en liderar projectes de creixement empresarial, de manera que els puguin proporcionar una orientació i guia en aquestes fases de creixement. Aquesta relació es basa en la confiança, la professionalitat i el reconeixement de ser persones emprenedores que han passat per un procés similar de creixement empresarial. |
| **Beneficiaris** |
| Persones amb experiència com a emprenedors de les startups i en fer créixer empreses, que coneguin bé l'ecosistema de les Startups per a que actuïn com a facilitadors i connectin l'emprenedor amb d'altres persones i el ventall d'instruments que actualment hi ha disponibles, que poden ajudar a fer créixer les startups. |
| **Requisits** |
| a) Disposar d’una titulació universitària oficial espanyola o d'algun país membre de l'Espai Europeu d'Educació Superior (EEES), o homologada a Espanya en cas que sigui d'un país tercer.  - En casos excepcionals ACCIÓ podrà acceptar candidatures de persones que no tinguin titulació universitària oficial però que presentin un currículum i experiència professional extraordinaris entenent que tot i no tenir la titulació universitària oficial, són un referent en l’ecosistema emprenedor i participen com a experts en ponències o com a mentors per d’altres entitats que impulsen l’ecosistema emprenedor. La concurrència d'aquestes circumstàncies en el candidat serà avaluada per la Comissió d'avaluació, i la decisió d'acreditació, si s'escau, serà degudament justificada.  b) Ser treballador/a per compte propi o compte aliè.  c) Disposar de perfil públic a LinkedIn, que pugui ser consultat sense necessitat d’estar registrat a la plataforma.  d) No ser o no haver estat CEO de startups que hagin participat en algun programa de startup en el darrer any.  e)Tenir experiència demostrable com a emprenedor i/o en direcció empresarial. En aquest sentit, cal complir, com a mínim, amb un dels següents requisits:   1. Ser o haver estat soci fundador d'una startup (s’entén «startup» el què es considera com a criteri per a formar part del startup Hub (<http://startupshub.catalonia.com/>), durant un mínim de 3 anys i que hagi tingut un mínim de 8 treballadors algun dels anys. 2. Ser o haver estat CEO o formar part de l’equip directiu (C-Level) d'una startup, que hagi tingut un mínim de 8 treballadors, durant un mínim de 3 anys. 3. Haver format part de l'equip directiu (C-Level) d'una gran empresa o multinacional y haver ocupat càrrecs de Direcció durant un mínim de 5 anys. Excepcionalment, i per mentors del sector de la Biotecnologia i Ciències de la Vida, es considerarà també càrrecs de Direcció intermedis en empreses de qualsevol mida, sempre i quan siguin d’aquest àmbit.   f) Poder-se classificar en una de les tres categories en les què agrupem l’experiència dels mentors, amb un mínim d’experiència demostrable de 5 anys en aquest àmbit :   1. Mentor Digital (Ecommerce, Mobile, Software, Internet, Fintech, Gaming, Cloud, AI, VR/AR, Sharing economy, Travel tech&lesiure, Cibersecurity). 2. Mentor Industrial (Industria 4.0, Smartity, Mobilitat, Robotica, Prodcutivity Tech, IOT, HW and Wearabes, Blockchain, 3Dprint, System Integration). 3. Mentor Health&Tech (Medtech, ehealth, Biotech).   g) Acceptar les condicions de col·laboració del punt 9 de la present Resolució i el codi deontològic, que es pot consultar al web d’ACCIÓ.  h) No incórrer en cap de les incompatibilitats detallades al punt 1.1 del present Annex. |
| **Documentació** |
| Als efectes de verificar el compliment dels requisits exigits s’haurà d’aportar, juntament amb el formulari de sol·licitud d’acreditació, la documentació següent:   1. Titulació universitària oficial espanyola o d'algun país membre de l'Espai Europeu d'Educació Superior (EEES), o homologada a Espanya en cas que sigui d'un país tercer. En casos excepcionals ACCIÓ podrà acceptar candidatures de persones que no tinguin titulació universitària oficial però que presentin un currículum i experiència professional extraordinaris, que les faci del tot aptes per poder exercir la funció de mentor. 2. Currículum Vitae, que especifiqui, com a mínim, la formació i experiència. 3. Vida laboral. 4. Darrera nòmina o rebut alta com a autònom. 5. Enllaç al perfil públic i personal de LinkedIn. 6. Enviar, com a mínim, una opció de les següents:  * Escriptura de Constitució de l'empresa per acreditar ser o haver estat Soci fundador; i Rebut de liquidació de cotitzacions de la Tresoreria General de la Seguretat Social o Relació nominal de treballadors de la Tresoreria General de la Seguretat Social al llarg dels anys que ha estat soci fundador per acreditar el mínim de 8 treballadors. * Escriptura Constitució empresa o Acta de nomenament del Consell d'Administració o document acreditatiu on consti que forma part de l'equip directiu per acreditar ser o haver estat CEO o formar part de l'equip directiu; i Rebut de liquidació de cotitzacions de la Tresoreria General de la Seguretat Social o Relació nominal de treballadors de la Tresoreria General de la Seguretat Social al llarg del mínim de 3 anys que ha estat CEO o hagi format part de l'equip directiu per acreditar el mínim de 8 treballadors. * Acta de nomenament del Consell d'Administració o document acreditatiu on consti formar part de l'equip directiu per acreditar que ha format part de l'equip directiu durant un mínim de 5 anys.   **En cas que la documentació superi els 5MB, s’obrirà automàticament, un cop s’hagi tramès la sol·licitud, un espai i es disposarà de 24 hores per enviar la documentació necessària**.  En el cas que algun dels documents sol·licitats ja hagi estat presentat en convocatòries anteriors d’ACCIÓ, no caldrà presentar-lo en aquesta convocatòria sempre que el sol·licitant presenti una declaració responsable en la qual s’especifiqui de quin/s document/s es tracta, la data en què es van presentar a ACCIÓ, i s’hi faci constar que continua essent vigent. En el cas que s’hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s’ha de presentar necessàriament la nova documentació. |
| **Característiques** |
| **Condicions de l’acreditació**  Els mentors donen suport en la implementació dels programes de startup d’ACCIÓ que ho requereixin, en funció de la metodologia i les bases establertes en cada programa degudament publicades per ACCIÓ. En especial, i sens perjudici de les obligacions que ACCIÓ pugui establir per a cadascun dels programes de startup d’ACCIÓ en concret, els mentors acreditats per ACCIÓ:   * Aporten una visió objectiva sobre l'estat de situació de l'empresa en relació a la competència i ajuden a identificar les actuacions clau i oportunitats per millorar els resultats de l'empresa. * Transfereixen eines que ajuden a millorar la gestió diària de l'empresa. * Ajuden a complir els objectius de creixement fixats a l'inici del programa i a la implementació d'accions per a assolir-los. * Actuen d'enllaç entre l'empresa i els coordinadors startup d’ACCIÓ i garanteixen l'aplicació de la metodologia dels programes.   Els drets dels mentors acreditats són:   1. Visibilitat a través de la web d’ACCIÓ i d’altres instruments de comunicació, d’acord amb els criteris establerts per ACCIÓ. 2. Participació en activitats que ACCIÓ impulsi en l’àmbit d'actuació de l’emprenedoria i les startups, si s’escau. 3. Participar en activitats de networking (treball en xarxa), si s’escau. 4. Connexió dels mentors acreditats amb els instruments de política d’innovació i emprenedoria, i altres de la Generalitat. 5. Informació especialment adreçada als mentors acreditats sobre les línies d’ajut i programes específics gestionats per ACCIÓ que puguin ser del seu interès.   Les obligacions dels mentors acreditats són:   1. Comunicar a ACCIÓ, en el moment què es produeixi, la variació de les dades que afectin els criteris de valoració previstos en aquesta resolució. 2. Assistir a les sessions formatives que s’estableixin per aquests mentors acreditats, si s’escau. 3. Acceptar les condicions d’acreditació de la present resolució i el codi deontològic, que es pot consultar al web d’ACCIÓ (<http://www.accio.gencat.cat/web/.content/01_Serveis/processos-acreditacio/mentors-startup-catalonia/docs/codi_deontologic.pdf>), i complir amb els codis ètics de principis i conductes recomanables aplicables en l’àmbit Generalitat. 4. El mentor acreditat donarà visibilitat pública a la seva relació amb ACCIÓ mitjançant:    1. Al web corporatiu o professional del mentor, fent constar que és un “mentor acreditat” per ACCIÓ, a la portada del seu web o bé en una pàgina de primer nivell de navegació. Així mateix, a la mateixa ubicació o una altra d’equivalent explicitarà què és un “mentor acreditat d’ACCIÓ”, enllaçant aquest text o un d’equivalent a la URL: [www.accio.gencat.cat/startups](http://www.accio.gencat.cat/startups).    2. A les seves xarxes socials professionals esmentarà explícitament aquesta relació, citant el compte corporatiu d’ACCIÓ corresponent a cadascuna de les xarxes.    3. En tota comunicació pública que el mentor faci relativa a qualsevol projecte on hagi participant en tant que mentor acreditat, farà explícita aquesta relació, incloent un link actiu al web d’ACCIÓ sempre que el format d’aquesta comunicació pública sigui digital. 5. Així mateix, el mentor es compromet a fer ressò entre els seus contactes, seguidors i subscriptors de les activitats i convocatòries adreçades a startups que ACCIÓ organitzi durant el període vigència d’aquesta relació.   La relació contractual s’establirà únicament entre l'empresa i el mentor que aquesta triï, sense que existeixi cap tipus de vinculació contractual entre ACCIÓ i l’empresa i/o el mentor. L’empresa podrà seleccionar el mentor que desitgi del llistat d’acreditats per ACCIÓ, el qual estarà disponible a la pàgina web: <http://www.accio.gencat.cat/ca/>. L’empresa tindrà accés a l’adreça LinkedIn de tots els mentors, d’on podrà obtenir més informació professional de cada perfil.  El mentor fixarà amb les startups del programa uns objectius de creixement, en farà el seguiment i ha de ser capaç de reorientar-les i donar resposta a les necessitats que vagin plantejant.  L’acreditació de mentor per part d’ACCIÓ no garanteix la participació del mentor en els diferents programes d’ACCIÓ ni la selecció per part de les empreses participants en els programes d’ACCIÓ. El seguiment de la participació i col·laboració de l’assessor es fa de forma descentralitzada des de cada programa d’ACCIÓ. |
| **Observacions** |
| En relació amb totes les notificacions del procediment d’acreditació, és recomanable clicar l’apartat del formulari on s’indica que es volen rebre avisos sobre la tramitació de la sol·licitud. D’aquesta manera, es rebrà un avís a l'adreça que el sol·licitant hagi facilitat al Formulari de sol·licitud d'acreditació quan es generen notificacions a la Seu electrònica, sens perjudici que la manca d'aquest avís no impedeixi la plena validesa de la notificació.  La notificació s'entendrà practicada, a tots els efectes legals, quan es comparegui a la Seu electrònica de la Generalitat, és a dir, quan s'hagi produït l'accés al contingut de la notificació per la persona interessada o pel seu representant degudament identificat.  Aquesta notificació per mitjans electrònics s’entendrà rebutjada quan hagin transcorregut deu dies naturals des de la posada a disposició de la notificació sense que s’accedeixi al seu contingut.  **Seguiment i control**  ACCIÓ podrà, mitjançant els mecanismes d’inspecció i de control que consideri convenients, realitzar mostreigs de les sol·licituds presentades, al llarg de tot el període de vigència de l’acreditació, i verificar la informació aportada pels sol·licitants.  **Política de comunicació i protecció de dades**  L’Agència per a la Competitivitat de l’Empresa, ACCIÓ, en quant a responsable del tractament de dades personals, l’informa que les dades del sol·licitant o de tota altra persona física facilitades en relació a la sol·licitud d’acreditació seran recollides amb la finalitat de tramitar la sol·licitud d’acreditació, enviar-li enquestes de satisfacció que l’acreditat podrà voluntàriament respondre, en el cas que hagi participat a les nostres activitats o serveis, així com remetre, per mitjans electrònics, comunicacions sobre les activitats i els serveis similars a les activitats i serveis a les quals ha participat i que estan relacionades amb el foment de la competitivitat empresarial, la internacionalització, la innovació i l’atracció d’inversió empresarial productiva en tots els seus aspectes.  Així mateix, els sol·licitants i les persones físiques titulars de dades personals incloses a la sol·licitud d’acreditació hauran d’autoritzar de forma expressa, en els termes establerts per la llei, la publicació de les dades al web d’ACCIÓ. En un sentit no restrictiu, aquestes dades podran incloure: nom i cognoms, web, adreça electrònica o de LinkedIn, entre d’altres.  Aquestes dades personals podran ser objecte de cessió a d’altres entitats amb l’única finalitat de poder complir amb la sol·licitud d’acreditació. ACCIÓ fa constar que té subscrits acords de confidencialitat i privacitat conforme la normativa de protecció de dades amb aquestes terceres entitats, així com amb els proveïdors de serveis que suporten la gestió de les sol·licituds d’acreditació. Els drets d’accés, rectificació, supressió, limitació, portabilitat i oposició dels titulars de les dades personals poden ser exercits adreçant un escrit al correu electrònic dades.accio@gencat.cat, amb la referència “protecció de dades” o enviant un escrit a la següent adreça postal, Passeig de Gràcia, 129, 08008 de Barcelona.  Pot trobar-se més informació sobre el tractament de les dades personals per part d’ACCIÓ al següent enllaç: http://www.accio.gencat.cat/avis-legal.  Finalment, informar que les persones que resultin acreditades han de complir amb la normativa de protecció de dades de caràcter personal adoptant i implementant les mesures de seguretat previstes en la normativa vigent. Establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions objecte d’aquesta resolució per evitar l’alteració, la pèrdua, el tractament o l’accés no autoritzat a les dades esmentades.  L’acreditació del mentor no es farà efectiva fins a la notificació de la Resolució del Conseller/a Delegat/da d’ACCIÓ, o bé qui per delegació correspongui, al sol·licitant que hagi estat acreditat.  La valoració del treball del mentor per part de les empreses participants als programes d’ACCIÓ estarà a disposició de les empreses que ho sol·licitin. Així mateix, es podran publicar al web d’ACCIÓ.  **Responsabilitats**  ACCIÓ no assumirà cap responsabilitat per les actuacions dels mentors acreditats, ni pels danys que els puguin sobrevenir, ni pels que puguin ocasionar a tercers, essent responsables els mentors acreditats per les seves actuacions professionals. |
| **Termini** |
| El termini de presentació de sol·licituds romandrà obert des de l’endemà de la publicació de la Resolució al Diari Oficial de la Generalitat de Catalunya fins el dia 15 d’octubre de 2021 a les 14:00h. |